Passasier sterf in fratsongeluk ná botsingFoto: Rescue Care Garrith Jamieson, woordvoerder van Rescue Care, het gesê twee motors was Saterdagaand omstreeks 19:00 op die M4 naby Qualitystraat in Durban in ŉ botsing betrokke. Paramedici en die polisie is na die toneel ontbied. “Die owerhede was op die toneel besig om die nodige dokumentasie te doen toe nóg ŉ motor deur die ongelukstoneel gebars het en ŉ man en twee polisiebeamptes raakgery het.” Volgens Jamieson was die man wat raakgery is, ŉ passasier in een van die motors wat in die aanvanklike botsing betrokke was. “Die man het sy balans verloor toe hy deur die ander motor raakgery is en het oor die reling van ŉ brug geval.” Volgens Jamieson het paramedici hul na die pad onder die brug gehaas. Die man het egter noodlottige beserings opgedoen en is op die toneel dood verklaar. Die twee polisiebeamptes het geringe beserings opgedoen en is na ŉ nabygeleë hospitaal vervoer vir verdere behandeling.